smcproject/ml-wiki-sentences huggingface dataset:
കൊറൊമാൻഡൽ എബണിയുടെ ( തെണ്ട് ) ഇലകൾ ബീഡി നിര്മ്മാണത്തിനും , മറ്റു ചില സ്പീഷീസുകൾ മരുന്ന് നിർമ്മാണത്തിനും വ്യാപകമായി ഉപയോഗിക്കുന്നു.
വിവിധയിനം ഡയസ്പൈറോസുകൾ ശാസ്ത്രനാമം പ്രാദേശികനാമം Diospyros melanoxylon തെണ്ട് Diospyros montana മലയകത്തി Diospyros paniculata കാരമരം Diospyros blancoi മബോളോ Diospyros affinis കാട്ടുതുവര Diospyros malabarica പനച്ചി Diospyros ebenum കരിമരം Diospyros Ovalifolia ചെറുതുവര ഇതും കാണുക
ഡയസ്പൈറോസ് ഇനങ്ങളുടെ വിശദമായ പട്ടിക ചിത്രശാല കാക്കി പഴം കാക്കിപ്പഴം പറിക്കുന്ന ബുദ്ധസന്യാസി പെഴ്സിമെൻ Diospyros whyteana അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Diospyros എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Diospyros എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡയസ്പൊറ ഇംഗ്ലീഷ് വിലാസം https://ml.wikipedia.org/wiki/Diaspora
പാലസ്തീൻ പ്രദേശത്തുനിന്ന് വിദേശങ്ങളിലേക്ക് യഹൂദർ നടത്തിയ കുടിയേറ്റങ്ങളെയാണ് ഡയസ്പൊറ ( ഡയസ്പെറെ ) എന്ന പദം കൊണ്ടർത്ഥമാക്കുന്നത്.
ചിതറിപ്പോകൽ (Dispersion) എന്നർഥം വരുന്ന ഡയസ്പൊറ (Diaspora) എന്ന ഗ്രീക്കു പദത്തിൽ നിന്നാണ് ഈ പദം രൂപം കൊണ്ടിട്ടുള്ളത് എന്നു കരുതപ്പെടുന്നു.
ഇസ്രായേൽ രാജ്യസ്ഥാപനത്തിന്റെ ആദ്യഘട്ടത്തിൽ യഹൂദർ തങ്ങളുടെ വംശീയ ഏകത (Ethnical Unity) നിലനിർത്തിക്കൊണ്ട് പാലസ്തീനിന്റെ അതിർത്തികൾക്കുള്ളിൽ മാത്രമാണ് കഴിഞ്ഞിരുന്നത്.
വികീർണ പ്രവാസം, ചിതറിപ്പോകൽ തുടങ്ങിയ പല അർത്ഥങ്ങളിൽ ഈ വാക്കുപയോഗിക്കപ്പെടുന്നുണ്ട്.
അന്യദേശങ്ങളിലേക്ക് തൊഴിലിനുവേണ്ടി നടത്തുന്ന കുടിയേറ്റങ്ങളെയും 'പ്രവാസം'കൊണ്ടാണ് മലയാളത്തിൽ കുറിക്കുന്നത്.
ജന്മദേശത്തേക്ക് തിരിച്ചുവരുന്ന താൽക്കാലിക കുടിയേറ്റക്കാരാണ് ഇത്തരം പ്രവാസികൾ.
ഇതിൽനിന്ന് വ്യത്യസ്തമാണ് ഡയസ്‌പെറ എന്ന അർഥത്തിലുള്ള പ്രവാസം.
ഒരു ദേശത്തിൽ ഉൾപ്പെടുന്നവരോ ഒരു പൊതുസംസ്‌കാരം പങ്കുവെക്കുന്നവരോ ആയ ഒരു ജനത പലകാരണങ്ങൾ കൊണ്ട് പല ദേശങ്ങളിലായി ചിതറിപ്പോയി അവിടങ്ങളിൽ അധിവസിക്കുന്നവരായിത്തീരുന്ന അവസ്ഥയാണിത്.
ജൂതരുടെ പ്രവാസമാണ് ഡയസ്‌പെറക്ക് മാതൃകയായി എപ്പോഴും ചൂണ്ടിക്കാണിക്കപ്പെടുന്നത്.
ജൂതർക്ക് മാത്രമല്ല, അറബികൾക്കും സ്‌പാനിയാർഡുകൾക്കും ആഫ്രിക്കക്കാർക്കുമെല്ലാമുണ്ട് പ്രവാസത്തിന്റെ നീണ്ട ചരിത്രങ്ങൾ.
യഹൂദരുടെ ഒഴിഞ്ഞുപോകൽ
ചരിത്രത്തിലെ അസാധാരണ ദുരവസ്ഥകളിലൊന്നായിരിന്നു ഇസ്രായേൽ ജനത്തിന്റെ വികീർണപ്രവാസം .
സ്വന്തം ദേശത്തുനിന്ന് ലോകത്തിന്റെ മറ്റു ഭാഗങ്ങളിലേയ്ക്ക് ചിതറിപ്പോയതിനെയാണ് ഡയസ്പെറ എന്നവാക്ക് സൂചിപ്പിക്കുന്നത്.
റോമാക്കർ പാലസ്തീൻ എന്ന പുനർനാമകരണം നടത്തിയ ജൂദായിൽ വളരെ കുറച്ച് ജൂതർ മാത്രമാണ് അവശേഷിച്ചത്.
കുറേ പേർ പീഡനം സഹിക്കാനാവാതെ പലായനം ചെയ്യപ്പെട്ടു.
കുറേപേരെ അടിമകളാക്കി വിൽക്കപ്പെട്ടു.
നൂറ്റാണ്ടുകൾ നീണ്ടുനിന്നു ജൂയിഷ് ഡയസ്പെറ അവർ ഭൗതികമായല്ല ആത്മീയമായാണ് അനുഭവിച്ചത്.
ജന്മദേശമില്ലായ്മയെ കുറിച്ചുള്ള ബോധം അവരുടെ വിശ്വാസത്തിന്റെ കൂടി ഭാഗമായിരുന്നു.
പ്രാചീന ഇസ്രായേൽ വിട്ട് ദൂരദേശങ്ങളിൽ താമസിക്കേണ്ടി വന്ന ജൂതസമൂഹങ്ങളെയാണ് ഡയസ്പെറെ എന്ന വാക്കുകൊണ്ട് വിവക്ഷിക്കുന്നത്.
വിശാലമായ അർഥങ്ങളുള്ള ഡയസ്പെറെ ഒരേസമയം ജീവിതരീതിയും ധൈഷണികമായ ആശയവും ആസ്തിക്യസ്ഥിതിയും മനോനിലയവുമാണ്.
ആ ജീവിത വിശ്വാസ-പദ്ധതിയിലൂടെയാണ് നൂറ്റാണ്ടുകൾ നീണ്ട പ്രവാസത്തെ ഇസ്രായേൽ ജനത അതിജീവിച്ചത്.
അസീറിയൻ അധിനിവേശം
ബി.സി. എട്ടാം നൂറ്റാണ്ടിൽ (ബി.സി.734-721) പാലസ്തീനിന്റെ വടക്കൻ മേഖല അസ്സീറിയൻ ചക്രവർത്തി പിടിച്ചടക്കി.
യുദ്ധത്തിൽ വിജയികളായ അസ്സീറിയൻ സൈനികർ യഹൂദരെ സാമ്രാജ്യത്തിന്റെ ഇതര ഭാഗങ്ങളിലേക്ക് നിർബന്ധപൂർവം കൊണ്ടുപോയി.
അങ്ങനെ ഇസ്രായേലിൽ വംശീയ ഏകത പുലർത്തിക്കഴിഞ്ഞിരുന്ന യഹൂദജനത ചിന്നിച്ചിതറുവാനിടയായി.
വിദൂരദേശങ്ങളിലേക്കു താമസം മാറ്റിയതിനെത്തുടർന്ന് യഹൂദർ ഇതര ജനവർഗങ്ങളുമായി സമ്പർക്കം പുലർത്തിത്തുടങ്ങി.
ബാബിലോണിയൻ അധിനിവേശം
ബി. സി. ആറാം നൂറ്റാണ്ടിൽ (ബി. സി. 598-587) പാലസ്തീനിന്റെ തെക്കൻ മേഖല ബാബിലോണിയൻ ചക്രവർത്തി പിടിച്ചടക്കി.
അതിനെത്തുടർന്ന് തെക്കൻ മേഖലയിലെ യഹൂദരും വിദൂര ദേശങ്ങളിലേക്കു കുടിയേറിപ്പാർക്കുവാൻ നിർബന്ധിതരായിത്തീർന്നു.
അനേകം യഹൂദർ നാടുകടത്തപ്പെട്ടത് ബാബിലോണിയയിലേക്കാണ്.
നാടുകടത്തപ്പെട്ടവരായിരുന്നെങ്കിലും ബാബിലോണിയയിലെ യഹൂദർ തങ്ങളുടെ വംശീയ ഏകത നിലനിർത്തിപ്പോന്നു.
ബി.സി. 539-ൽ പേർഷ്യൻ ആക്രമണത്തെത്തുടർന്ന് ബാബിലോണിയൻ സാമ്രാജ്യം തകർന്നപ്പോൾ അടിമത്തത്തിൽ നിന്ന് മോചനം നേടിയ യഹൂദർ തങ്ങളുടെ പൂർവദേശത്തേക്കു മടങ്ങി പലസ്തീൻ രാജ്യം പുന:സ്ഥാപിച്ചു.
മാസിഡോണിയൻ സാമ്രാജ്യം
ബി. സി. 323-ൽ അലക്സാണ്ടർ ചക്രവർത്തി മാസിഡോണിയൻ സാമ്രാജ്യം സ്ഥാപിച്ചതിനെത്തുടർന്ന് ഗ്രീക്കുഭരണം നിലവിൽ വന്ന കിഴക്കൻ മേഖലകളിൽ വാണിജ്യാഭിവൃദ്ധി ഉണ്ടായതിനാൽ അവിടേക്ക് വൻതോതിൽ കുടിയേറ്റം ആരംഭിച്ചു.
അതിന്റെ ഭാഗമെന്നവണ്ണം അനേകം യഹൂദരും കുടിയേറി.
ബി.സി. ഒന്നാം നൂറ്റാണ്ടിൽ ടോളമി ഭരണാധികാരിയായിരുന്ന കാലത്ത് ഈജിപ്റ്റിന്റെ പല ഭാഗങ്ങളിലും യഹൂദകോളനികൾ ഉയർന്നുവന്നു.
ബി.സി. ഒന്നാം നൂറ്റാണ്ടിന്റെ അവസാനത്തിൽ- അഗസ്റ്റസ് സീസർ റോമാ ചക്രവർത്തിയായിരുന്ന കാലത്ത്- സിറിയ , എഷ്യാമൈനർ, മെസപ്പൊട്ടേമിയ , കപ്പദോച്ചിയ, പോന്തൂസ്, ഫ്രീജിയ, ഗ്രീസ് , ഇറ്റലി തുടങ്ങിയ അനേകം പ്രദേശങ്ങളിൽ യഹൂദർ കുടിയേറി.
ഏറ്റവും കൂടുതൽ യഹൂദർ കുടിയേറിയത് റോമാസാമ്രാജ്യത്തിലെ പ്രമുഖനഗരങ്ങളായ അലക്സാൻഡ്രിയ , അന്ത്യോഖ്യ , റോം എന്നിവിടങ്ങളിലാണ്.
ഏറ്റവും സമ്പന്നവും പ്രതാപമേറിയതും ആയ യഹൂദ കോളനി അലക്സാൻഡ്രിയയിലാണു രൂപംകൊത്.
സ്വയംഭരണാവകാശത്തോടുകൂടിയ നഗരപ്രദേശമായിരുന്നു അലക്സാൻഡ്രിയയിലെ യഹൂദ കോളനി.
ഡയസ്പൊറക്കാരായ യഹൂദർ റോമാ സാമ്രാജ്യത്തിലെ മൊത്തം ജനസംഖ്യയിൽ പത്തുശതമാനത്തോളം ഉണ്ടായിരുന്നു.
ഡയസ്പൊറ യഹൂദർ
അധ്വാനശീലരായ യഹൂദ കുടിയേറ്റക്കാർ കോളനി സ്ഥാപിച്ചിടത്തെല്ലാം ശക്തരും സമ്പന്നരും ആയി മാറി.
പാലസ്തീനിലെ യഹൂദർ യാഥാസ്ഥിതികരായി തുടർന്നപ്പോൾ ഡയസ്പൊറക്കാരായ യഹൂദർ കുറേക്കൂടി ഉത്പതിഷ്ണമനസ്ഥിതിയോടെ മറ്റു ജനവിഭാഗങ്ങളുമായി സമ്പർക്കത്തിലേർപ്പെട്ടു.
ഡയസ്പൊറക്കാർ അധികവും ഗ്രീക്കുഭാഷയാണു സംസാരിച്ചിരുന്നത്.
ഗ്രീക്കു നാമധേയങ്ങളും അവർ സ്വീകരിച്ചു.
അവരിൽ അധികംപേരും വാണിജ്യപ്രവർത്തനങ്ങളിലാണേർപ്പെട്ടിരുന്നത്.
പലസ്തീൻ യഹൂദരെക്കാൾ സമ്പന്നരായി.
ഡയസ്പൊറ യഹൂദർ സമ്പത്തിന്റെ പിൻബലം കൊണ്ട് തങ്ങൾ നിവസിച്ചിരുന്ന പ്രദേശങ്ങളിലെ രാജാക്കന്മാരുടേയും മറ്റു ഭരണാധികാരികളുടേയും സൗഹൃദം നേടിയെടുത്തു.
അലക്സാൻഡ്രിയയിലാണെങ്കിൽ അവിടത്തെ സ്വദേശികളെക്കാൾ കൂടുതൽ പ്രാമാണ്യം വാണിജ്യരംഗത്തും ഭരണരംഗത്തും ഡയസ്പൊറക്കാർ നേടി.
എന്നാൽ സൈനികസേവനത്തിൽ നിന്ന് യഹൂദരെ മാറ്റി നിർത്തുവാൻ റോമൻ ഭരണാധികാരികൾ ശ്രദ്ധിച്ചു.
റോമാക്കാരുടെ സൈനിക ചിഹ്നത്തെ വിഗ്രഹങ്ങളായി യഹൂദർ വ്യാഖാനിച്ചതാണ് ഇതിനു കാരണം.
ആദ്യകാലങ്ങളിൽ യഹൂദർക്ക് റോമാസാമ്രാജ്യത്തിലെ പൗരത്വവും നൽകിയിരുന്നില്ല.
എന്നാൽ ഏ.
ഡി. ഒന്നാം നൂറ്റാണ്ടിന്റെ ആരംഭം മുതൽ ഡയസ്പൊറ യഹൂദർക്ക് റോമൻ പൗരത്വം ലഭിച്ചു തുടങ്ങി.
പൊതുവേ യവന(ഗ്രീക്കു) സംസ്കാരത്തിന്റെ മധ്യത്തിലാണ് ഡയസ്പൊറ യഹൂദർ കഴിഞ്ഞിരുന്നത്.
അക്കാരണത്താൽ ഗ്രീക്കു സംസ്കാരവും യഹൂദസംസ്കാരവും തമ്മിലുള്ള ഒരു തരം സങ്കലനം അവിടങ്ങളിലെല്ലാം ഉണ്ടായി.
അക്കാലത്ത് ഏറ്റവും പ്രധാന യവന സംസ്കാര കേന്ദ്രമായിരുന്ന അലക്സാൻഡ്രിയ, ഒരു പ്രമുഖ യഹൂദ സംസ്കാര കേന്ദ്രമായും അറിയപ്പെട്ടു.
പ്രശസ്തരായ അനേകം യഹൂദപണ്ഡിതന്മാർ ഇവിടെ ഉണ്ടായിരുന്നു.
ബൈബിൾ പഴയ നിയമത്തെ ഗ്രീക്കിലേക്ക് പരിഭാഷപ്പെടുത്തിയതുൾപ്പെടെ പല സംഭാവനകളും അവർ സാഹിത്യത്തിനു നൽകി.
ആധ്യാത്മിക നേതൃത്വം
യവന സംസ്കാരവുമായി ഇണങ്ങിച്ചേർന്നുവെങ്കിലും തങ്ങളുടെ ആധ്യാത്മിക നേതൃത്വത്തിനായി ഡയസ്പൊറ യഹൂദർ നോക്കിയത് പലസ്തീനിയൻ യഹൂദരെ ആയിരുന്നു.
അതിനാൽ, മതപരമായ കാര്യങ്ങളിൽ അവർ സദാ ജെറുസലേമുമായി ബന്ധം പുലർത്തി.
പലസ്തീനിയൻ എന്നോ ഡയസ്പൊറ എന്നോ ഉള്ള വ്യത്യാസം കൂടാതെ, യഹൂദരെല്ലാം ഒന്നാണെന്ന ചിന്ത വളർത്തുവാൻ ഈ നിലപാട് സഹായിച്ചു.
ബലി അർപ്പണം എന്ന ഏറ്റവും ശ്രേഷ്ഠമായ മതാനുഷ്ഠാനം ജെറുസലേം ദേവാലയത്തിൽ മാത്രമേ സാധ്യമാകൂ എന്ന യഹൂദ വിശ്വാസം ഡയസ്പൊറയെ ജെറുസലേമുമായി നിരന്തരബന്ധം പുലർത്തുവാൻ പ്രേരിപ്പിച്ചു.
ഡയസ്പൊറയിൽ സ്ഥാപിക്കപ്പെട്ട ജൂതദേവാലയങ്ങളെ (Synagogue) സാധാരണ പ്രാർഥനകൾക്കു വേണ്ടി മാത്രമേ ഉപയോഗിച്ചിരുന്നുള്ളൂ.
റോമൻ ആക്രമണത്തിന്റെ ഫലമായി ജെറുസലേം തകർന്നതിനു ശേഷവും യഹൂദ മതത്തെ നിലനിർത്തുന്ന കാര്യത്തിൽ ഡയസ്പൊറ സിനഗോഗുകൾ വലുതായൊരു പങ്കുവഹിച്ചു.
യഹൂദ വിരുദ്ധ മനോഭാവം
ഡയസ്പൊറ പ്രദേശങ്ങളിൽ യഹൂദ വിരുദ്ധ മനോഭാവം വളർന്നിരുന്നുവെന്നതും ശ്രദ്ധേയമാണ്.
യഹൂദ കോളനികളിൽ നിലനിന്ന ഒത്തൊരുമയും അവരുടെ സമ്പൽസമൃദ്ധിയും തദ്ദേശവാസികളുടെ മനസ്സിൽ വിദേശികളോടുള്ള ഒരു തരം ഭയം (Xenophobia) വളർത്തി.
യഹൂദർ തങ്ങളുടെ മേൽ ആധിപത്യം പുലർത്തിയേക്കുമോ എന്ന ഭയം തദ്ദേശീയർക്കുണ്ടായി.
അതിന്റെ ഫലമായി അന്ത്യോഖ്യ.
അലക്സാൻഡ്രിയ, കേസറിയ തുടങ്ങിയ നഗരങ്ങളിൽ യഹൂദവിരുദ്ധ ലഹളകൾ ഉണ്ടാവുക പതിവായിരുന്നു.
സാമൂഹ്യശാസ്ത്രപഠനത്തിൽ
ഇരുപതാം നൂറ്റാണ്ടിന്റെ മധ്യം മുതൽ ഈ പദം അക്കാദമിക് പഠനങ്ങളിൽ ധാരാളമായി ഉപയോഗിച്ചു തുടങ്ങിയിട്ടുണ്ട്.
ലോകത്തിലെമ്പാടുമുള്ള ഡയസ്പോറകളെ കുറിച്ചു് ഗവേഷണങ്ങൾ നടന്നുകൊണ്ടിരിക്കുന്നു.
അവലംബം പുറത്തേയ്ക്കുള്ള കണ്ണികൾ http://dictionary.reference.com/browse/diaspora http://www.jewishvirtuallibrary.org/jsource/History/Diaspora.html http://www.thefreedictionary.com/Diaspora കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയസ്പൊറ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയഹാൻ കരോൾ
ഡയഹാൻ കരോൾ ( / d aɪ ˈ æ n / dy- AN ;; ജനനം, കരോൾ ഡയാൻ ജോൺസൺ; ജൂലൈ 17, 1935 - ഒക്ടോബർ 4, 2019) ഒരു അമേരിക്കൻ നടിയും ഗായികയും മോഡലും ആക്ടിവിസ്റ്റുമായിരുന്നു.
1962 ലെ ടോണി അവാർഡ്, 1968 ലെ ഗോൾഡൻ ഗ്ലോബ് പുരസ്കാരം, അഞ്ച് എമ്മി അവാർഡ് നാമനിർദ്ദേശങ്ങൾ എന്നിവയുൾപ്പെടെ നിരവധി നാടക, ചലച്ചിത്ര അവാർഡ് നാമനിർദ്ദേശങ്ങളും പുരസ്കാരങ്ങളും കരോളിന് ലഭിച്ചിട്ടുണ്ട്.
ഹോളിവുഡിന്റെ സുവർണ്ണ കാലഘട്ടത്തിൽ ജീവിച്ചിരുന്ന ഒരു പ്രധാന വ്യക്തിത്വമായിരുന്നു ഡയഹാൻ കരോൾ.
1935 ജൂലൈ 17-ന് ന്യൂയോർക്ക് നഗരത്തിലെ ബ്രോങ്ക്‌സിൽ സബ്‌വേ കണ്ടക്ടറായിരുന്ന ജോൺ ജോൺസന്റെയും നഴ്‌സായിരുന്ന മേബലിന്റെയും (ഫോക്ക്) മകളായി കരോൾ ഡയാൻ ജോൺസൺ ജനിച്ചു..
കരോൾ ഒരു ശിശുവായിരിക്കുമ്പോൾ തന്നെ, കുടുംബം ഹാർലെമിലേക്ക് താമസം മാറ്റുകയും മാതാപിതാക്കൾ അവളെ നോർത്ത് കരോലിനയിൽ ഒരു അമ്മായിയുടെ അടുത്ത് ഏൽപ്പിച്ചുപോയ ഒരു ചെറിയ കാലയളവ് ഒഴികെ, അവൾ ബാല്യകാലം അവിടെയാണ് ചെലവഴിച്ചത്..
മ്യൂസിക് ആൻഡ് ആർട്ട് ഹൈസ്കൂളിൽ ചേർന്ന അവൾ അവിടെ പ്രശസ്ത നടൻ ബില്ലി ഡീ വില്യംസിന്റെ സഹപാഠിയായിരുന്നു.
തന്റെ ബാല്യകാലത്തെക്കുറിച്ചുള്ള പല അഭിമുഖങ്ങളിലും, കരോൾ  നൃത്തം, പാട്ട്, മോഡലിംഗ് ക്ലാസുകളിൽ അവളെ ചേർത്തുകൊണ്ട് മാതാപിതാക്കൾ തനിക്കു നൽകി പിന്തുണയെക്കുറിച്ച് സ്മരിക്കുന്നു.
ഡയസ്ട്രോഫിസം ഇംഗ്ലീഷ് വിലാസം https://ml.wikipedia.org/wiki/Diastrophism
വിവർത്തനിക (tectonic) പ്രതിഭാസത്തിന്റെ ഫലമായി ഭൂവത്ക്കത്തിലുണ്ടാകുന്ന ചലനങ്ങളാണ് ഡയസ്ട്രോഫിസം .
വൻകരകൾ , കടലിന്റെ അടിത്തട്ട്, പീഠഭൂമി, പർവതനിരകൾ എന്നിവയുടെ രൂപീകരണവും ഡയസ്ട്രോഫിസത്തിൽ ഉൾപ്പെടുന്നു.
കോർഡില്ലെറൻ ഭൂപ്രദേശത്തിന്റെ ഭൂമിശാസ്ത്ര സവിശേഷതകളുടെ നിർവചനാർഥം ജെ. ഡബ്ളിയൂ.
പവ്വൽ എന്ന ഭൗമശാസ്ത്രജ്ഞനാണ് ഡയസ്ട്രോഫിസം എന്ന പദം സന്നിവേശിപ്പിച്ചത്.
പവ്വലിന്റെ സഹപ്രവർത്തകൻ ജെ. കെ. ഗിൽബർട്ട് ഡയസ്ട്രോഫിസത്തെ രണ്ടായി വർഗീകരിച്ചു: ഓറോജനി (പർവതരൂപീകരണം) എപ്പിറോജനി (ഭൗമോപരിതലത്തിലുണ്ടാകുന്ന ലഘു ഉയർച്ചകളും അവനമനങ്ങളും).
ഭൗമോപരിതലത്തിലെ മാറ്റങ്ങൾ
ഭൗമോപരിതലത്തിന് രൂപവൈകൃതം സൃഷ്ടിക്കുന്ന തുടർ പ്രതിഭാസമാണ് ഡയസ്ട്രോഫിസം.
അസ്ഥിര മേഖലകളിലെ ആധുനിക ചലനങ്ങൾ പ്രധാന ഭൂചലനങ്ങൾക്കും ഭൗമോപരിതലത്തിൽ ഗണ്യമായ മാറ്റങ്ങൾ സൃഷ്ടിക്കുന്നതിനും നിദാനമാകാറുണ്ട്.
ഹിമയുഗത്തിന് ശേഷമുളള ഭൂവിജ്ഞാനീയ കാലഘട്ടങ്ങളിൽ സമുദ്രത്തിന്റെ അടിത്തട്ടിൽ നിക്ഷേപിക്കപ്പെട്ട അവസാദങ്ങൾക്ക് സംഭവിച്ച ഉയർച്ചയും ഡയസ്ട്രോഫിസത്തിന് ഉദാഹരണമായിപ്പറയാം.
ശക്തമായ ഡയസ്ട്രോഫിക് പ്രവർത്തനങ്ങൾ അഗ്നിപർവതങ്ങൾക്കും കായാന്തരീകരണത്തിനും കാരണമാകാറുണ്ട്.
ഡയസ്ട്രോഫിസത്തിന്റെ അടിസ്ഥാന കാരണം ഇന്നും അജ്ഞാതമാണ്.
അവലംബം പുറത്തേക്കുള്ള കണ്ണികൾ http://sankofa.loc.edu/savur/web/Diastrophism.html Archived 2011-08-29 at the Wayback Machine .
http://www.britannica.com/EBchecked/topic/161795/diastrophism കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയസ്ട്രോഫിസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയസെപാം ഇംഗ്ലീഷ് വിലാസം https://ml.wikipedia.org/wiki/Diazepam
ബെൻസോഡയസപൈൻ വർഗ്ഗത്തിൽ പെടുന്ന ഒരു അലോപ്പതി മരുന്നാണ് ഡയസെപേം .
മാനസിക രോഗങ്ങൾക്കും, പിരിമുറുക്കം, പേശികളുടെ സ്പന്ദന തകരാറുകൾ എന്നിവക്കുമുള്ള മരുന്നായ ഡയസെപാം ലോകാരോഗ്യ സംഘടനയുടെ അത്യാവശ്യ മരുന്നുകളിൽ (കോർ മെഡിസിൻ) പെട്ട ഒന്നാണ്‌.
അമിതമായ ഉത്കണ്ഠ മൂലമുണ്ടാവുന്ന മാനസികരോഗങ്ങളുടെ ചികിത്സയ്ക്കുപയോഗിക്കുന്ന ഒരു ഔഷധമാണിത്.
ശസ്ത്രക്രിയയ്ക്ക് വിധേയമാകുന്ന രോഗിയുടെ മാനസിക പിരിമുറക്കം കുറയ്ക്കുന്നതിനായും ഡയസപാം നൽകാറുണ്ട്.
അതിസംഭ്രമം മൂലമുണ്ടാവുന്ന തലവേദന, വിറയൽ, ചുഴലിദീനം പോലെയുള്ള ഞരമ്പു രോഗങ്ങൾ എന്നിവയടെ ചികിത്സയ്ക്കും ഡയസപാം നിർദ്ദേശിക്കാറുണ്ട്.
ലഘു മാനസിക സമ്മർദങ്ങളകറ്റാൻ ഡയസപാം നൽകാറില്ല.
ബെൻസോ ഡയസപൈൻ വിഭാഗത്തിലുൾപ്പെടുന്ന ഒരു ക്ഷോഭശമനിയാണിത്.
ന്യൂറോണുകൾ തമ്മിലുള്ള സംവേദനങ്ങൾ ഉദ്ദീപിപ്പിക്കുന്ന gama; അമിനോ ബ്യൂട്ടറിക് അമ്ലത്തിന്റെ പ്രവർത്തനം ഉത്തേജിപ്പിക്കുകയാണ് ഈ ഔഷധം ചെയ്യുന്നത്.
ഡയസപാം ഉപയോഗിക്കുമ്പോൾ ക്ഷീണം, മയക്കം, പേശികളുടെ ചലനം നിയന്ത്രിക്കാനാവാതെ വരിക തുടങ്ങിയ ലക്ഷണങ്ങൾ അനുഭവപ്പെടാറുണ്ട്.
അതു കൊണ്ട് ഈ ഔഷധം സേവിക്കുമ്പോൾ ആയാസകരവും തികഞ്ഞ മനോജാഗ്രത വേണ്ടതുമായ പ്രവർത്തനങ്ങളിൽ ഏർപ്പെടാൻ പാടില്ല.
ഗർഭാരംഭത്തിൽ (ആദ്യത്തെ മൂന്നു മാസം) ഈ മരുന്ന് കഴിക്കേണ്ടി വന്നാൽ പിറക്കുന്ന കുഞ്ഞുങ്ങൾക്ക് ജനന വൈകല്യങ്ങൾ ഉണ്ടാവാനിടയുണ്ട്.
അവലംബം ↑ ↑ ↑ ↑ പുറത്തേക്കുള്ള കണ്ണികൾ കുറിപ്പുകൾ
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയസെപാം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയസ്പൊറ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Diaspora_(disambiguation) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഡയസ്പോറ എന്ന വാക്ക് പ്രധാനമായും ചിതറിപ്പോയ ജനസമൂഹങ്ങളെയാണ് ഉദ്ദ്യേശിക്കുന്നത്; ഡയസ്പൊറ ഡയസ്പൊറ സാഹിത്യം ഡയാസ്പുറ (സോഫ്റ്റ്‌വെയർ) ഡയാസ്പുറ (സോഷ്യൽനെറ്റ്വർക്ക്)
ഡയാന ഇംഗ്ലീഷ് വിലാസം https://ml.wikipedia.org/wiki/Diana_(mythology) ഡയാന രണ്ടാം നൂറ്റാണ്ടിലെ മാർബിൾ പ്രതിമ
ഒരു റോമൻ ദേവതയാണ് ഡയാന .
ഡയാനഎന്ന പദത്തിനു പ്രകാശം ചൊരിയുന്നവൾ എന്നാണ് അർഥം.
രാത്രിയിലെ വെളിച്ചത്തെ പ്രതിനിധീകരിക്കുന്ന ഈ ദേവതയെ റോമൻ ഐതിഹ്യങ്ങളിൽ ചന്ദ്രനുമായി സാമ്യപ്പെടുത്തിയിട്ടുണ്ട്.
വനങ്ങളിലും തോട്ടങ്ങളിലുമൊക്കെയായിരുന്നു ഡയാനയുടെ ആരാധന ആദ്യകാലത്തു നടന്നത്.
ഡയാനയുടെ ദർപ്പണം എന്ന പേരിൽ അറിയപ്പെട്ടിരുന്ന പ്രസിദ്ധ ഡയാന ക്ഷേത്രം അരിഷ്യയിലെ നെമി തടാകക്കരയിലുള്ള തോട്ടത്തിലായിരുന്നു.
ഏഷ്യാമൈനറിലെ എഫീസസിലുണ്ടായിരുന്ന ഡയാന ക്ഷേത്രം പുരാതനകാലത്തെ ഏഴ് മഹാഭ്ഭുതങ്ങളിൽ ഒന്നായി പരിഗണിക്കപ്പെട്ടു.
അൻപത്തിനാല് അടിവീതം ഉയരമുള്ള നൂറ് സ്തംഭങ്ങൾ ഈ ക്ഷേത്രത്തിൽ ഉണ്ടായിരുന്നതായി പറയപ്പെടുന്നു.
അടിമകളുടെ ദിനം
ബി. സി 6-ആം നൂറ്റാണ്ടിലാണ് റോം ഡയാന ഉപാസനയുടെ കേന്ദ്രസ്ഥാനമായി മാറിയത്.
ഇതിനു മുൻകൈയെടുത്ത ടുളിയസ് രാജാവ് അവന്റിനി (Aventine)ലെ ഡയാനക്ഷേത്രത്തിന്റെ നിർമാതാവുമായി.
ഇറ്റലിയിലാകമാനം ആഗസ്റ്റ് 13-ന് ഡയാനദേവതയുടെ ഉത്സവം ആഘോഷിക്കുന്നു; മാസത്തിലെ ഏറ്റവും പ്രകാശമേറിയ ദിവസം എന്ന സങ്കല്പമാണ് ഇതിന് ആധാരം.
സൂര്യൻ അസ്തമിച്ച ഉടൻ തന്നെ പൂർണചന്ദ്രൻ പ്രകാശിച്ചു തുടങ്ങുന്നു എന്നതാണ് ഈ ദിവസത്തിന്റെ പ്രത്യേകത.
അവന്റിനിലെ ആഘോഷങ്ങളിൽ ഈ ദിവസം അടിമകളുടെ ദിനം എന്നാണ് അറിയപ്പെടുന്നത്.
അരിഷ്യയിലെ ക്ഷേത്രത്തിലും നിരവധി ചടങ്ങുകൾ അക്കാലത്ത് നടന്നു.
വളരെ പുരാതനകാലം തൊട്ടുതന്നെ സ്ത്രീകൾ റോമിൽ നിന്ന് അരിഷ്യയിലേക്കു പന്തങ്ങൾ കൊണ്ടു പോകുമായിരുന്നു.
ദേവിക്കു പ്രകാശം കൊണ്ടുപോയി കൊടുക്കുക എന്നതാണ് സങ്കല്പം.
അന്നേദിവസം സ്ത്രീകൾ അവരുടെ തലമുടി കഴുകുന്ന ഒരു ചടങ്ങും ആചരിച്ചുപോന്നു.
ഗ്രീക്കു ദേവത
ഡയാനയെ ഗ്രീക്ക് ദൈവങ്ങളുമായി , പ്രത്യേകിച്ച് ആർട്ടമിസ് ഹെർക്കുലീസ് എന്നിവരുമായി ബന്ധപ്പെടുത്തിയിരുന്നു.
ഒരു പകർച്ചവ്യാധി തടയുന്നതിനായിട്ടാണ് ഇങ്ങനെ ചെയ്തതെന്നു കരുതപ്പെടുന്നു.
അപ്പോളോയുടെ സഹോദരിയായും ഡയാനയെ ചിത്രീകരിച്ചിട്ടുണ്ട്.
വന്യമൃഗങ്ങളുടെ മാതാവും സംരക്ഷകയുമായിട്ടാണ് ഡയാനയെ കണക്കാക്കിയിരുന്നത്.
മനുഷ്യരുടെ ഉർവരതയുമായും ഡയാനയ്ക്ക് ബന്ധമുത്രേ.
ദാമ്പത്യ സുഖത്തിനും സന്താനലബ്ധിക്കുമായി സ്ത്രീകൾ ഡയാനയെ ആരാധിച്ചുപോന്നു.
ഈ ദേവിയെ അധികരിച്ചുള്ള പ്രാചീനപൂജാവിധികളിൽ ചില ഗ്രീക്കു ഘടകങ്ങൾ കാണാനാവും.
ആർട്ടമിസ് എന്ന പേരിൽ പരാമർശിക്കപ്പെട്ടു വരുന്ന ആർട്ടമിസ് ഗ്രീക്ക് ദേവിയും ഡയാന തന്നെ.
ഡയാനയെ ഉപാസിക്കുന്ന പല ആരാധന ക്രമങ്ങളുണ്ടെങ്കിലും ഉപവന ദേവിയായ ഡയാന (Diana Nemorensis-'Diana of the grove') എന്നു വിശേഷിപ്പിച്ചു കൊണ്ടുള്ള പൂജാക്രമമാണ് എറ്റവും പ്രശസ്തം.
വിചിത്ര കഥകൾ
ഡയാനയെ ചുറ്റിപ്പറ്റി വിചിത്രവും രസകരവുമായ അനേകം കഥകളും ആചാരങ്ങളും നിലവിലുണ്ടായിരുന്നു.
ആൽബൻ മലകളിലെ അരിസിയയിലെ ക്ഷേത്രത്തിലെ പുരോഹിതപദവി സമ്പാദനം പ്രത്യേക പരാമർശം അർഹിക്കുന്നു.
ഒരു പ്രത്യേക വൃക്ഷക്കൊമ്പ് ഒടിച്ചെടുത്ത് യജമാനന്റെ സവിധത്തിൽ നിന്ന് ഒളിച്ചോടി വന്ന് ഒരൊറ്റ മല്ലയുദ്ധത്തിൽ നിലവിലുള്ള പുരോഹിതനെ വധിച്ച് വിജയിയാകുന്ന അടിമ ആയിരിക്കും ഇവിടത്തെ പുരോഹിതനാകുക.
ജെ. ഫ്രയ്സറുടെ ഗോൾഡൻ ബൗ (Golden Bough) എന്ന കൃതിയിൽ ഈ സമ്പ്രദായത്തിന്റെ വിശദാംശങ്ങൾ ചർച്ച ചെയ്യപ്പെടുന്നുണ്ട്.
ആർട്ടമിസ് ദേവിയും ഡയാനദേവിയും ഒരേ ദേവത തന്നെ എന്ന സങ്കല്പത്തിന്റെ ചുവടു പിടിച്ച് ഇവരെ ചാന്ദ്രദേവിയായും ആർട്ടമിസും ഹെക്കറ്റിയും ഒന്നാണെന്ന സങ്കല്പത്തിന്റെ പേരിൽ ഭൂമിദേവിയായും ഡയാനയെ പരാമർശിക്കുകയും പൂജിക്കുകയും ചെയ്യുന്നുണ്ട് .
ഡയാനയെ അഭിസംബോധന ചെയ്തുകൊണ്ട് കാത്തുള്ളുസ് (Catullus) രചിച്ച ഒരു കീർത്തനത്തിൽ ഈ ദേവിയുടെ അധികാരത്തേയും ചുമതലകളേയും കുറിച്ചുള്ള വിശദീകരണം കാണാം.
അവലംബം പുറംകണ്ണികൾ http://www.mythencyclopedia.com/Cr-Dr/Diana.html http://www.theoi.com/Olympios/Artemis.html http://www.newworldencyclopedia.org/entry/Diana_%28mythology%29 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയാന എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡയാന ആന്റ് കാലിസ്റ്റോ (ബ്രിൽ) ഇംഗ്ലീഷ് വിലാസം https://ml.wikipedia.org/wiki/Diana_and_Callisto_(Bril)
ഫ്ലെമിഷ് ചിത്രകാരനായ പോൾ ബ്രിൽ വരച്ച ക്യാൻവാസ് പെയിന്റിംഗാണ് ഡയാന ആന്റ് കാലിസ്റ്റോ .
ഈ ചിത്രം 1620-കളുടെ തുടക്കത്തിൽ വരച്ചതാകാം.
1924-ൽ ലണ്ടനിലെ നാഷണൽ ഗാലറിയിൽ ഈ ചിത്രം പ്രദർശിപ്പിച്ചിരിക്കുന്നു.
ഗ്രീക്ക് പുരാണങ്ങളിൽ ഒരു നിംഫ് ആയ കാലിസ്റ്റോ അർക്കാഡിയ രാജാവായ ലൈക്കാവ് രാജാവിന്റെ മകളായിരുന്നു (ഇത് ഹെസിയോഡ് അവകാശപ്പെട്ടിരുന്നു ).
റോമാക്കാരെ സംബന്ധിച്ചിടത്തോളം അവർ സിയൂസിന്റെ (ജൂപ്പിറ്റർ ) ശ്രദ്ധയിൽപ്പെട്ട ഡയാനയുടെ കന്യക കൂട്ടാളികളിൽ ഒരാളായിരുന്നു.
ആർട്ടെമിസിന്റെ അനുയായി എന്ന നിലയിൽ, ആർട്ടിമിസിന്റെ എല്ലാ നിംഫുകളെയും പോലെ ഒരു കന്യകയായി തുടരുമെന്ന് കാലിസ്റ്റോ പ്രതിജ്ഞയെടുത്തു.
ഹെസിയോഡിന്റെ അഭിപ്രായത്തിൽ അവരെ സ്യൂസ് വശീകരിക്കുകയും പിന്നീട് അവർ ഇതിനകം അവന്റെ കുഞ്ഞിനെ പ്രസവിച്ചപ്പോൾ "അവരുടെ കുളി കാണുകയും അങ്ങനെ കണ്ടുപിടിക്കപ്പെടുകയും ചെയ്തു."
ഈ കണ്ടുപിടിത്തത്തിനുശേഷം "[ആർട്ടെമിസ്] പ്രകോപിതനായി. അവളെ ഒരു മൃഗമാക്കി മാറ്റി. അങ്ങനെ അവർ ഒരു കരടിയായി അർക്കാസ് എന്നൊരു മകനെ പ്രസവിച്ചു."
പുരാണകാരനായ അപ്പോളോഡോറസിന്റെ അഭിപ്രായത്തിൽ സ്യൂസ് കാലിസ്റ്റോയെ ആലിംഗനത്തിലേക്ക് ആകർഷിക്കുന്നതിനായി ആർട്ടെമിസ് അല്ലെങ്കിൽ അപ്പോളോയുടെ വേഷം ധരിച്ചു.
അതുപോലെ, റോമൻ ഓവിഡിന്റെ അഭിപ്രായത്തിൽ ഡയാനയിൽ നിന്നും മറ്റ് നിംഫുകളിൽ നിന്നും വേർപിരിഞ്ഞപ്പോൾ കാലിസ്റ്റോയെ നിർബന്ധിച്ച് ഭാര്യ ജുനോയുടെ കണ്ടെത്തലിൽ നിന്ന് ഒഴിഞ്ഞുമാറാൻ ജൂപ്പിറ്റർ ഡയാനയുടെ രൂപം സ്വീകരിച്ചു.
കാലിസ്റ്റോയുടെ തുടർന്നുള്ള ഗർഭധാരണം മാസങ്ങൾക്ക് ശേഷം ഡയാനയ്‌ക്കും അവരുടെ കൂടെയുള്ള നിംഫുകൾക്കുമൊപ്പം കുളിക്കുന്നതിനിടെ കണ്ടെത്തി.
കാലിസ്റ്റോ ഗർഭിണിയാണെന്ന് കണ്ട് ഡയാന ദേഷ്യപ്പെടുകയും അവളെ ഗ്രൂപ്പിൽ നിന്ന് പുറത്താക്കുകയും ചെയ്തു.
കാലിസ്റ്റോ പിന്നീട് ആർക്കാസിന് ജന്മം നൽകി.
അവരുടെ മുറിവേറ്റ അഹങ്കാരത്തിന് പ്രതികാരം ചെയ്യാൻ ജൂനോ പിന്നീട് അവസരം ഉപയോഗിക്കുകയും നിംഫിനെ ഒരു കരടിയാക്കി മാറ്റുകയും ചെയ്തു.
പതിനാറ് വർഷങ്ങൾക്ക് ശേഷം കാലിസ്റ്റോ ഇപ്പോഴും ഒരു കരടിയായ തന്റെ മകൻ ആർക്കാസ് കാട്ടിൽ വേട്ടയാടുന്നത് കണ്ടു.
ആർക്കാസ് തന്റെ ജാവലിൻ ഉപയോഗിച്ച് സ്വന്തം അമ്മയെ കൊല്ലാൻ ഒരുങ്ങുമ്പോൾ ജൂപ്പിറ്റർ അമ്മയെയും മകനെയും യഥാക്രമം ഉർസ മേജറായും മൈനറായും നക്ഷത്രങ്ങൾക്കിടയിൽ നിർത്തി ദുരന്തം ഒഴിവാക്കി.
പ്രതികാരത്തിനുള്ള അവരുടെ ശ്രമം നിരാശപ്പെടുത്തിയതിൽ ജുനോ പ്രകോപിതയായി.
രണ്ടുപേരും ഒരിക്കലും തന്റെ ജലത്തെ കണ്ടുമുട്ടരുതെന്ന് ടെത്തിസിനോട് അഭ്യർത്ഥിച്ചു.
അങ്ങനെ പുരാതന കാലത്ത് അവരുടെ സർകംപോളാർ സ്ഥാനങ്ങൾക്ക് കാവ്യാത്മക വിശദീകരണം നൽകി.
അവലംബം പുറംകണ്ണികൾ The painting at the National Gallery
ജിൻ മാവോ ടവർ ഇംഗ്ലീഷ് വിലാസം https://ml.wikipedia.org/wiki/Jin_Mao_Tower
ഷാങ്ഹായിലെ പുദോങ് ജില്ലയിൽ സ്ഥിതിചെയ്യുന്ന ഒരു 88 നില കെട്ടിടമാണ് ജിൻ മാവോ ടവർ (ഇംഗ്ലീഷ്: Jin Mao Tower ; ചൈനീസ്: 金茂大厦).
നിരവധി ഓഫീസുകളും പ്രസിദ്ധമായ ഷാങ് ഹിയാത് ഹോട്ടലും ഈ ഗോപുരത്തിൽ പ്രവർത്തിക്കുന്നു.
2007-വരെ ചൈനയിലെ ഏറ്റവും ഉയരമുള്ള കെട്ടിടമായിരുന്നു ജിൻ മാവോ ഗോപുരം.
2007 സെപ്റ്റംബർ 14-ന് അയല്പക്കത്തുള്ള ഷാങ്ഹായ് വേൾഡ് ഫിനാൻഷ്യൽ സെന്ററിന്റെ പണി പൂർത്തിയായപ്പോൾ ജിൻ മാവോ ടവർ രണ്ടാം സ്ഥാനത്തേക്ക് പിന്തള്ളപ്പെട്ടു
1999ലാണ് ജിൻ മാവോ ടവറിന്റെ പണി പൂർത്തിയായത്.
420.5മീറ്റർ ഉയരമുള്ള ഇത് 2.3 ഹെക്ടർ ഭൂമിയിലാണ് സ്ഥിതിചെയ്യുന്നത് കെട്ടിടത്തിന്റെ വാസ്തുശില്പി അഡ്രിയാൻ സ്മിതിന്റെ രൂപകല്പനയിൽ പരമ്പരാഗതമായ ചൈനീസ് കലാസ്വാധീനവും, അതോടൊപ്പം തന്നെ ആധുനികതയും ദർശിക്കാം.
നിലകൾ
ഒരു പഞ്ചനക്ഷത്ര ഹോട്ടൽ ഉൾപ്പെടെ ആധുനിക സേവനങ്ങളെല്ലാം ഈ കെട്ടിടത്തിനുള്ളിൽ ഒരുക്കിയിരിക്കുന്നു.
എക്സിബിഷൻ ഹാളുകൾ, നിരീക്ഷണകേന്ദ്രങ്ങൾ, വിനോദ സൗകര്യങ്ങൾ എന്നിവയെല്ലാം തന്നെ ഇതിലുണ്ട്.
ആദ്യത്തെ രണ്ടുനിലകൾ ബിസിനസ് ആവശ്യങ്ങൾക്കായി മാറ്റിവെച്ചിരിക്കുകയാണ്.
3മുതൽ 50 വരെയുള്ള നിലകളിൽ ഓഫീസുകൾ പ്രവർത്തിക്കുന്നു.
ടവറിലെ ജോലിക്കാർക്കുമാത്രമായി ഈ നിലകൾ പരിമിതപ്പെടുത്തിയിരിക്കുന്നു.
51-ആം,  52-ആം നിലകൾ കെട്ടിടത്തിലെ മെക്കാനിക്കൽ, ഇലക്ട്രിക്കൽ ആവശ്യങ്ങൾക്കായുള്ളതാണ്.
53-മുതൽ 87-വരെയുള്ള നിലകളിലാണ് ഗ്രാൻഡ് ഹിയാത് ഹോട്ടൽ സ്ഥിതിചെയ്യുന്നത്.
86-ആം നിലയിൽ ഹോട്ടലിലെ അതിഥികൾക്കുമാത്രമായുള്ള ഒരു ക്ലബ്ബും പ്രവർത്തിക്കുന്നുണ്ട്.
87-ആം നിലയിലാണ് ഹോട്ടലിന്റെ ഭക്ഷണശാല പ്രവർത്തിക്കുന്നത്.
ഏറ്റവും മുകളിലെ 88ആം നില നിരീക്ഷണകേന്ദ്രമാണ്.
ഒരേ സമയം 1000 ആളുകളെ ഈ നിരീക്ഷണകേന്ദ്രത്തിന് ഉൾക്കൊള്ളാൻ സാധിക്കും ലിഫ്റ്റ്
ലഭ്യമായ ഏറ്റവും മികച്ച ലിഫ്റ്റുകളാണ് ഈ കെട്ടിടത്തിൽ പ്രവർത്തിക്കുന്നത്.
സെക്കന്റിൽ 9.1മീറ്റർ വേഗതയിൽ പ്രവർത്തിക്കുന്ന ഇവയ്ക്ക് കേവലം 45 സെക്കന്റുകൾ കൊണ്ട് കെട്ടിടത്തിന്റെ താഴത്തെ നിലയിൽ നിന്നും 88ആമത്തെ നിലയിൽ എത്തിച്ചേരാൻ സാധിക്കും.
കൂടാതെ ഓരോ 10 നിലകൾക്കുമായി 5-6 ലിഫ്റ്റുകൾ പ്രവർത്തിക്കുന്നുമുണ്ട്.
അവലംബം പുറത്തേക്കുള്ള കണ്ണികൾ 金茂大厦 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൈന ജിൻ മാവോ ഗ്രൂപ്.
Archived 2007-05-01 at the Wayback Machine .
Grand Hyatt Shanghai Archived 2008-10-06 at the Wayback Machine .
Jin Mao Building Archived 2012-05-24 at the Wayback Machine .
on CTBUH Skyscraper Center Emporis datasheet SkyscraperPage datasheet Elevator Layout Archived 2016-03-04 at the Wayback Machine .
CTBUH datasheet The Jin Mao Tower on SH.com Archived 2012-03-15 at the Wayback Machine .
Jin Mao Tower Archived 2004-08-10 at the Wayback Machine .
on China Guides Buildable scale paper model Alain Robert scales Jin Mao Tower Archived 2013-04-26 at the Wayback Machine .
Jin Mao Building Archived 2009-02-10 at the Wayback Machine .
Jin Mao Building Pictures Archived 2010-12-30 at the Wayback Machine .
ജിൻഗഢ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ജിൻഗഢ്.
2011 ലെ ഇന്ത്യൻ കാനേഷുമാരി വിവരമനുസരിച്ച് ജിൻഗഢ് ൽ 136 വീടുകൾ ഉണ്ട്.
ആകെ ജനസംഖ്യ 654 ആണ്.
ഇതിൽ 342 പുരുഷന്മാരും 312 സ്ത്രീകളും ഉൾപ്പെടുന്നു.
ജിൻഗഢ് ലെ സാക്ഷരതാ നിരക്ക് 77.22 ശതമാനമാണ്.
ജിൻഗഢ് ലെ 6 വയസ്സിനു താഴെയുള്ള കുട്ടികളുടെ എണ്ണം 45 ആണ്.
ഇത് ജിൻഗഢ് ലെ ആകെ ജനസംഖ്യയുടെ 6.88 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 348 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 217 പുരുഷന്മാരും 131 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 87.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 52.59 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 136 - - ജനസംഖ്യ 654 342 312 കുട്ടികൾ (0-6) 45 30 15 പട്ടികജാതി 213 111 102 പട്ടിക വർഗ്ഗം 0 0 0 സാക്ഷരത 77.22 % 55.25 % 44.75 % ആകെ ജോലിക്കാർ 348 217 131 ജീവിതവരുമാനമുള്ള ജോലിക്കാർ 304 192 112 താത്കാലിക തൊഴിലെടുക്കുന്നവർ 183 73 110 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ജിസ്കെ സ്നൂക്സ് ഇംഗ്ലീഷ് വിലാസം https://ml.wikipedia.org/wiki/Jiske_Snoeks
ജിസ്കെ സ്നൂക്സ് (1978 മേയ് 19 ന് നോർത്ത് ഹോളൻഡിൽ ഹാർലെമിൽ ജനിച്ചു) ഒരു ഡച്ച് ഫീൽഡ് ഹോക്കി കളിക്കാരിയാണ്.
ഡച്ച് ക്ലബ്ബ് ആംസ്റ്റർഡാമിന്റെ ഒരു സ്ട്രൈക്കർ കൂടിയായ അവർ നെതർലാൻറ് ദേശീയ ടീമിലും കളിക്കുന്നുണ്ട്.
ഏഥൻസിലെ 2004 സമ്മർ ഒളിമ്പിക്സിൽ വെള്ളി മെഡൽ നേടിയ ഡച്ച് ടീമിന്റെ അംഗമായിരുന്നു സ്നൂക്സ്.
2006 വനിതാ ഹോക്കി ലോകകപ്പിൽ ലോക ചാമ്പ്യനായിരുന്ന ഡച്ച് ടീമിന്റെ ഭാഗമായിരുന്ന അവർ 2007 ചാമ്പ്യൻ ട്രോഫി നേടിയിരുന്നു.
അവലംബം (in Dutch) Dutch Olympic Committee
ജിസ്‌കെ ഗ്രിഫിയോൺ ഇംഗ്ലീഷ് വിലാസം https://ml.wikipedia.org/wiki/Jiske_Griffioen
ഡച്ച് മുൻ വീൽചെയർ ടെന്നീസ് താരമാണ് ജിസ്‌കെ ഗ്രിഫിയോൺ (ജനനം: 17 ഏപ്രിൽ 1985) പതിമൂന്ന് തവണ ഡബിൾസിൽ ഗ്രാൻഡ്സ്ലാം ചാമ്പ്യനും മൂന്ന് തവണ പാരാലിമ്പിക് മെഡൽ ജേതാവുമാണ് ഗ്രിഫിയോൺ.
ഏഴു തവണ മാസ്റ്റേഴ്സ് ഡബിൾസ് ചാമ്പ്യനും മുൻ ലോക ഒന്നാം നമ്പർ താരവുമാണ്.
അനീക്ക് വാൻ കൂട്ടിനൊപ്പം ഗ്രിഫിയോൺ 2013-ലെ സീസണിൽ ഡബിൾസിൽ ഗ്രാൻസ്ലാം പൂർത്തിയാക്കി.
സിംഗിൾസ് മത്സരത്തിൽ ഗ്രിഫിയോൺ 2012-ലെ മാസ്റ്റേഴ്സ് ചാമ്പ്യനും 2015-ലെ ഓസ്‌ട്രേലിയൻ ഓപ്പൺ, ഫ്രഞ്ച് ഓപ്പൺ, മാസ്റ്റേഴ്‌സ് ചാമ്പ്യനും മുൻ ലോക ഒന്നാം നമ്പർ താരവുമാണ്.
സ്പിന ബിഫിഡയുമായി ജനിച്ച ഗ്രിഫിയോൺ പതിനാലുവയസ്സുപ്രായമുള്ളപ്പോൾ സിഡ്നിയിൽ നടന്ന 2000-ലെ സമ്മർ പാരാലിമ്പിക്‌സിൽ തന്റെ രാജ്യത്തെ പ്രതിനിധീകരിച്ച് വീൽചെയർ ബാസ്‌ക്കറ്റ്ബോൾ മത്സരത്തിൽ പങ്കെടുത്തു.
ടെന്നീസ് കരിയർ 2001–2004
2001-ൽ സൂറ്റർ‌മീറിലെ രണ്ടാം സമനില നേടിയ ഗ്രിഫിയോൺ ആഴ്ചകൾക്കുള്ളിൽ മൂന്ന് സിംഗിൾസ് സമനില നേടി.
തുടർന്ന് ജാംബെസിലെ കൺസൊലേഷൻ സമനിലയും ആംസ്റ്റർഡാമിൽ രണ്ടാം സമനിലയും നേടി.
നോട്ടിംഗ്ഹാമിൽ 2002-ലെ കൺസൊലേഷൻ സമനില നേടുന്നതുവരെ ഗ്രിഫിയോൺ മറ്റൊരു ടൂർണമെന്റ് സമനില നേടിയില്ല.
ആന്റ്‌വെർപ്പിൽ നടന്ന ആദ്യ ഫൈനലിന് ശേഷം ഷാരോൺ വാൽറാവെനോട് പരാജയപ്പെട്ടു.
2002-ൽ സെന്റ് ലൂയിസിൽ കൺസൊലേഷൻ സമനില നേടിയപ്പോൾ ഗ്രിഫിയോൺ കൂടുതൽ വിജയം നേടി.
2003-ലെ സീസണിൽ ഗ്രിഫിയോൺ പ്ലോക്കിലെ കൺസൊലേഷൻ സമനില നേടുകയും തുടർന്ന് ഡച്ചിലും സ്വിസ് ഓപ്പണിലും കൺസൊലേഷൻ സമനില നേടുകയും ചെയ്തു.
ആന്റ്‌വെർപ്പിൽ നടന്ന ഫൈനലിൽ വാൽറാവെനോട് പരാജയപ്പെട്ടു.
ഇറ്റലിയിൽ മറ്റൊരു കൺസൊലേഷൻ സമനിലയും പ്രാഗിൽ വാൽറാവെനോട് അവസാന തോൽവിയോടെയും സീസൺ അവസാനിച്ചു.
2003-ൽ ലോക റാങ്കിംഗിൽ 17 ആം സ്ഥാനത്താണ് ഗ്രിഫിയോൺ.
ഈ സീസണിൽ ബ്രിട്ടീഷും യുഎസ് ഓപ്പണിന്റെയും അവസാനം 16-ാം സ്ഥാനത്തെത്തി.
2004-ൽ ഓസ്ട്രേലിയൻ ഓപ്പൺ സൂപ്പർ സീരീസ് മത്സരത്തിന്റെ ക്വാർട്ടർ ഫൈനലിൽ എസ്ഥർ വെർജിയറിനോട് ഗ്രിഫിയോൺ പരാജയപ്പെട്ടു.
ക്രൈസ്റ്റ്ചർച്ചിൽ ഗ്രിഫിയോൺ തന്റെ ആദ്യ സിംഗിൾസ് കിരീടം നേടി.
ഇതിനുശേഷം ബെയ്ൻ, കുനിയോ, പ്രോസ്റ്റെജോവ്, ആംസ്റ്റർഡാം എന്നിവിടങ്ങളിൽ കൂടുതൽ വിജയങ്ങൾ നേടി.
മാസ്റ്റേഴ്സിൽ റണ്ണറപ്പായിരുന്നു ഗ്രിഫിയോൺ.
കോറി ഹോമാനുമായുള്ള ഡബിൾസ് മത്സരങ്ങളിൽ മാസ്റ്റേഴ്സ് നേടി.
അവർ പ്രോസ്റ്റെജോവിലെ ഫൈനൽ മത്സരാർത്ഥിയായിരുന്നു.
സാൻ ഡീഗോയിലെ മെയ്ക്ക് സ്മിറ്റിനൊപ്പം ജപ്പാൻ ഓപ്പണിലും കോബിയിലും വെർജീറിനൊപ്പം ഗ്രിഫിയോൺ കിരീടങ്ങളും നേടി.